ההפיכה בתאילנד (2014)

ב-22 במאי 2014, הכוחות המזוינים המלכותיים של תאילנד בראשות הגנרל פריות צ'אן-אוצ'ה, מפקד הצבא המלכותי של תאילנד (RTA), החלו בהפיכה נגד ממשלתה של יינגלאק צ'ינוואט, וזאת לאחר שישה חודשים של משבר פוליטי. הצבא הקים חונטה שנקראה "המועצה הלאומית לשלום וסדר" (NCPO) במטרה להנהיג את המדינה. מדובר בהפיכה ה-12 במספר מאז ההפיכה הראשונה במדינה ב-1932. לאחר פיזור הממשלה והסנאט, ה-NCPO שהייתה בעל סמכויות ביצועיות ומשפטיות נרחבות, הורתה לרשות השופטת לפעול תחת הנחיותיה. בנוסף, היא ביטלה חלקים מחוקת 2007, למעט הפרק השני הנוגע למלך, הכריזה על משטר צבאי ועוצר בפריסה ארצית, אסרה על אסיפות פוליטיות, והורתה על מעצרים ועיכובים של פוליטיקאים ופעילים שהיו נגד ההפיכה, הטילה צנזורה על האינטרנט והשתלטה על התקשורת. ה-NCPO הוציאה צו המעניק לה כוח רב. ה-NCPO הקימה גם גוף מחוקקים לאומי, אשר על ידי אנשי צבא, ואשר בחר בהמשך בגנרל פריות פה אחד כראש הממשלה החדש של המדינה. בבחירות הכלליות שהתקיימו בשנת 2011, זכתה יינגלאק צ'ינוואט ומפלגתה פאו תאי (PTP) והקימה את הממשלה כשהיא בראשה. בנובמבר 2013 החלו הפגנות נגד הממשלה בהובלת מזכ"ל המפלגה הדמוקרטית לשעבר סוטפ תוגסובן. בהמשך הקים סוטפ את קבוצת המחאה "וועדת העם לרפורמה דמוקרטית" (PDRC) במטרה לדרוש הקמת "מועצת עם" שאינה נבחרה, על מנת לפקח על רפורמה פוליטית. קבוצות אשר תמכו בממשלה, כולל "החולצות האדומות", קיימו עצרות המוניות בתגובה. מדי פעם פרצה אלימות, וכתוצאה מכך היו מספר מקרי מוות ופציעות. בדצמבר 2013, פיזרה יינגלאק את בית הנבחרים וקבעה בחירות כלליות שתוכננו להיערך ב-2 בפברואר 2014. עקב הפרעות של מפגינים נגד הממשלה, הבחירות לא הושלמו ביום זה. כתוצאה מכך, בית המשפט החוקתי ביטל את הבחירות ב-21 במרץ 2014. ב-7 במאי 2014, בית המשפט החוקתי הדיח פה אחד את יינגלאק ו-9 שרים בכירים נוספים ממשרדם, בשל העברה מתפקיד שנויה במחלוקת של פקיד ציבור בכיר למשרה אחרת בשנת 2011. השרים שנשארו בחרו בסגן ראש הממשלה ושר המסחר Niwatthamrong Boonsongpaisan כראש הממשלה בפועל בעוד ההפגנות נמשכות. ב-20 במאי 2014 התערב הצבא כאשר מפקדו, הגנרל פריות, מימש את כוחו על פי חוק שנקבע על ידי המלך וְאָגִ'ירָבוֹד (ראמה השישי) "החלת משטר צבאי", 2457 (1914), והפעיל משטר צבאי ארצי משעה 03:00. פריות הופיע בטלוויזיה ואמר כי הוטל משטר צבאי בשל אלימות מתמשכת משני הצדדים, ומטרת המשטר הצבאי היא שהצבא יוכל לפעול ולהחזיר את השקט והשלום. לאחר יישום המשטר הצבאי, הורה הגנרל פריות על פירוק המרכז לניהול השלום והסדר, גוף משטרתי שהוקם על ידי הממשלה בפועל על מנת לפתור את המשבר. במקום זאת הקים את מפקדת שמירת השלום והסדר (POMC) כאשר הוא עומד בראשה. על המפקדה הוטלה המשימה "להשיב את השלום לאנשים מכלל הצדדים ללא עיכוב, בתחילה ניתנו למפקדה הסמכויות "למנוע, לדכא ולפתור" כל מצב המשפיע על הביטחון הלאומי ולאכוף כל תקנה של המשטר הצבאי. הגרנל פריות הורה לכל כוח האדם במשטרה, חיל הים, חיל האוויר ומשרד ההגנה, להיות כפופים ל-POMC. חיילים הוצבו במקומות רבים בבנגקוק והכבישים הראשיים היו חסומים. הצבא כבש מחדש את בית הממשלה ממפגיני ה-PDRC והשתלט על כל תחנות טלוויזיה בנגקוק וחלקים אחרים של המדינה לפני שהוריד משידור כמה תחנות, כולל את אלה של PDRC והחולצות האדומות. בהמשך הורה הגרנל פריות לכל אמצעי התקשורת להחליף את השידורים הרגילים בשידורים של POMC, ככל שהיה נדרש, והטיל איסור על פרסום מידע שהיה עלול לפגוע בפעילות הצבא. כמו כן הנחה את כל מנהלי הסוכנויות הממשלתיות לדווח לו. ב-21 במאי 2014, הוקם כוח משימה לצנזורה באינטרנט על ידי ה-POMC והורה לספקי האינטרנט לדווח על מנת לשלוט בתוכן המקוון. הממשלה בפועל התלוננה כי לא התייעצו איתה על החלטות הקשורות למשטר הצבאי שנקבעו על ידי הצבא. הצבא טען כי לא מדובר בהפיכה וכי הממשלה נשארת בתפקידה. לאחר הקמתה, ה-POMC קיימה שיחות עם קבוצות יריבות במשך יומיים בניסיון למצוא פתרון. נמסר כי למשתתפים היו ניגודי דעות ולא ניתן לקבל כל הסכמה. במהלך שיחות, הממשלה בפועל התבקשה על ידי ועדת הבחירות להתפטר. הממשלה דחתה את הבקשה, בטענה שהיא נדרשת על ידי החוקה להישאר בתפקיד. בחוקת 2007 נקבע כי על הממשלה להתפטר מתפקידה עם פיזור בית הנבחרים, אך עליה להמשיך ולפעול עד אשר תמונה ממשלה חדשה. בשעות אחר הצהריים ב-22 מאי 2014, ה-POMC קיימות שיחות נוספות במועדון צבאי,  השיחות נמשכו חמש שעות מבלי שהגיעו להסכמה, בעוד הממשלה שזוהי חובתה החוקית להישאר בתפקיד. בפגישה, אמר הגנרל פריות לשר המשפטים שייצג את הממשלה: "אין סוף לדיבורים מפני שאתה מדבר רק על החוק. [...] הממשלה מתעקשת שהיא לא מתפטרת, נכון?" שר המשפטים השיב: "לא כרגע". ואז השיב גנרל פריות "מצטער, אני חייב לתפוס את השלטון" והורה על מעצרם ועיכובם של חברי הקבינט, כמו גם מנהיגי ה-PDRC, החולצות האדומות, וחברי מפלגות פוליטיות שהשתתפו בשיחות, וזאת למורת רוחם של נציגי התקשורת שנכחו. הם הוחזקו על ידי גדוד הרגלים הראשון של שומרי המלך. בערב ה-22 במאי 2014, גנרל פריות הודיע באמצעות נאום טלוויזיוני, כי הכוחות המזוינים לקחו שליטה על המנהל הלאומי, באופן רשמי החלו הפיכה צבאית נגד הממשלה בפועל והקימו את ה-NCPO במטרה לשלוט במדינה. מאוחר יותר באותו ערב, ה-NCPO ביטלה את חוקת 2007, למעט פרק 2 העוסק במלך. בנוסף, הורתה באופן רשמי על פירוק הממשלה, אך הסנאט, כמו גם כל שאר רשויות המדינה, כולל בתי המשפט וארגונים אחרים, נשארו על כנם. ה-NCPO הכריזה על ההרכב כדלקמן: גרנל פריות (מפקד צבא תאילנד) כמנהיגה. גנרל Thanasak Patimaprakorn (מפקד כוחות ההגנה), אדמירל Narong Pipathanasai (מפקד הצי המלכותי התאילנדי), אייר צ'יף מרשל Prajin Jantong (מפקד חיל האוויר המלכותי התאילנדי), וגנרל משטרה Adul Saengsingkaew (מפכ"ל המשטרה התיאלנדית), כסגניה. גנרל Udomdet Sitabut (סגן מפקד צבא תאילנד) כמזכיר הכללי של ה-NCPO. ה-NCPO הודיעה כי המנהיג שלה יממש את כל הסמכויות והחובות אשר חלים על ראש הממשלה והקבינט, עד שיהיה ראש ממשלה חדש. היא הציבה את חבריה כאחראיים על משרדי הממשלה ועל סוכנויות שונות. ב-24 במאי 2014, ה-NCPO פיזרה את הסנאט והעניקה סמכויות חקיקה למנהיג שלה. היא הורתה לרשות השופטת לפעול תחת הנחיותיה. היא העביר את גנרל המשטרה Adul לתפקיד לא פעיל במשרד ראש הממשלה, והחליפה אותו עם גנרל המשטרה Watcharapol Prasarnrajkit. Adul נתפס כנאמן לממשלה שהודחה. מיד לאחר תחילת ההפיכה, ראש הממשלה Niwatthamrong, שלא השתתף בשיחות, עזב את משרדו במשרד המסחר כדי למנוע את מעצרו על ידי הצבא. ה-NCPO הורתה לו ולחברי הקבינט שלא נעצרו להתייצב בצבא עוד באותו היום. דווח, כי Niwatthamrong ניסה להקים ממשלה גולה בשגרירות ארצות הברית בבנגקוק, אבל השגרירות הכחישה את הדיווח. בליל ה-22 במאי 2014, קציני צבא עצרו פוליטיקאים נוספים. למחרת, ה-NCPO זימנה חברי מפלגת פאו תאי (PTP) ואת משפחת צ'ינוואט, כולל את יינגלאק עצמה. Niwatthamrong ויינגלאק הסגירו עצמם ל-NCPO באותו יום. יינגלאק נעצרה והושמה ב"בית בטוח" במקום סודי. לטענת ה-NPOC היא שוחררה ב-25 במאי. בהמשך זימנה ה-NCPO עוד 114 דמויות בולטות משני הצדדים והצהירה כי אלה שיסרבו למרותה יתפסו ויועמדו לדין. הפעיל Sombat Boonngamanong, הידוע יותר בשם דוטי אדיטור, היה האדם הראשון אשר סירב לכך, ואמר "קורע מצחוק. אי-דיווח [לחונטה] נחשב עבירה פלילית." הוא קרא תיגר על הזימון שקיבל באמצעות פוסט בפייסבוק: "תפוס אותי אם תוכל". ה-NCPO הגיבה והצהירה כי בבוקר ה-24 במאי, היא תשלח חיילים כדי ללכוד את מי שלא הופיע בפניה. אחד מאלה שנתפסו באותו היום היה אחיינה של יינגלאק. Sombat נעצר בסופו של דבר ב-5 ביוני 2014. הצבא איתר אותו דרך האינטרנט, באמצעות כתובת ה-IP דרכה נהג לכתוב את דבריו. בנוסף לשנתיים בכלא על הפרת את הוראות הצבא, הצבא מסר כי Sombat יצטרך להתמודד עם האשמות המסתכמות בשבע שנות מאסר, על רקע עידודו של Sombat להפר את הוראות הצבא. הצבא גם הצהיר, כי מי שסיפק מקלט ל-Sombat יתמודדו עם שנתיים בכלא באשמת "סיוע לפושע". ה-NCPO זימנה למטה שלה גם את הסגל הדיפלומטי בבנגקוק. בזימון נאמר כי הסגל רק "הוזמן" לפגישה עם דמויות הצבא, על מנת שתהיה להם "הבנה נכונה" של משימות ה-NCPO. שגרירים זרים רבים, כולל השגריר הגרמני רולף פיטר שולץ, סירבו ללכת. שר החינוך לשעבר Chaturon Chaisaeng היה האדם הראשון שנשפט בבית דין צבאי על אי הופעתו בפני ה-NCPO. חיילים תפסו את Chaturon מול קהל של עיתונאים זרים מיד לאחר קיום במסיבת עיתונאים ב-27 במאי 2014. דובר של ה-NCPO אמר כי כיום במסיבת עיתונאים עם התקשורת הזרה היה לא תקין ובניגוד למדיניות NCPO. Chaturon עמד בפני 14 שנות מאסר באשמת פשעי מחשב. החוק הצבאי מאפשר לצבא לעצור אנשים למשך לא יותר משבעה ימים. ה-NCPO לא קיימה את מגבלת הזמן. חלק מהאנשים היו מוחזקים בבידוד במשך יותר משלושה שבועות. עם ההכרזה על ההפיכה, ה-NCPO הוציאה מיד איסור על התכנסויות פוליטיות והנחתה את כל המפגינים להתפזר. היא הורתה לכל מוסדות החינוך, ציבוריים ופרטיים, להיות סגורים ב-23–25 במאי 2014. הוטל עוצר בכל רחבי הארץ, אנשים הונחו להישאר בבית מ-22:00 עד 05:00. בהמשך שונה זמן העוצר ל-24:00 עד 04:00, החל מ-28 במאי 2014. ב-13 ביוני הוסר העוצר ברוב חלקי הארץ. ה-NCPO הורתה לכל תחנות הרדיו והטלוויזיה להפסיק לשדר את התוכניות הרגילות, ולשדר את שידורי RTA בלבד. Wanchai Tantiwittayapitak, סגן מנהל שירות השידור הציבורי התאילנדי נעצר לאחר שהותיר לתחנת PBS התאילנדית לשדר בשידור חי תוכנית מיוחדת על ההפיכה ביוטיוב, במקום בטלוויזיה. במהלך התוכנית התראיינו כמה מלומדים כולל מרצי אוניברסיטה, והעירו הערות שליליות על ההפיכה. תחנת השידור מסרה כי Wanchai נלקח למפקדות הצבא באזור על מנת "חדד הבנות בין התקשרות לצבא". ב-23 במאי כונסו על ידי ה-NCPO כל מנהלי רשתות התקשורת ונמסר להם כי על ספקיות האינטרנט לצנזר כל מידע הנראה פרובוקטיבי, גורם להפרעה לסדר הציבורי, מכיל סודות לאומיים, עלול לפגוע בביטחון הלאומי או ב-NCPO. ניתן איום לסגור את הרשתות החברתיות במידה וספקיות האינטרנט לא יצנזרו את התכנים כנדרש. ב-23 במאי אחר הצהריים, הורשו רשתות הטלוויזיה האנלוגיות, למעט PBS תאילנד, לחדש את לוח השידורים הרגיל,  וזאת לאחר ספקיות האינטרנט הונחו לחסום כל ניסיון לשיתוף שידורים באינטרנט וניתנה הוראה למועצת השידורים והתקשורת הלאומית לסגור שידורי טלוויזיה מבוססי אינטרנט. כל רשתות הטלוויזיה דיגיטליות הורשו לחדש את השידורים למחרת. ב-24 במאי 2014, ארגוני המדיה פרסמו מכתב פתוח הדוחק ב-NCPO לסיים את ההגבלה של חופש העיתונות בהקדם האפשרי. ה-NCPO הגיבה על ידי זימון כל מפעילי התקשורת, ונמסר להם שהם נדרשים להגיע לפגישה עם ה-NCPO תחילה. ב-23 במאי 2014 ה-NCPO הצהירה כי מטרה היא לערוך רפורמות "כלכליות, חברתיות ופוליטיות" לאומיות לפני שמותר יהיה לקיים בחירות. הוקמה מועצה לאומית שמטרתה לעבוד על הרפורמות. היא גם הצהירה כי היא רוצה לטפל, בין השאר, בבעיות פרויקט האורז ותבצע פרויקט של בניית כבישים על שתי גדותיו של נהר צ'או פראיה. פרויקט בניית הכביש תוכנן במקור על ידי ה-PTP בשנת 2012, והוא היה חלק מפרויקט מניעת ההצפות. גנרל פריות אמר שהוא מנהל את המדינה עד שהמצב יאפשר ממשלת מעבר. ה-NCPO הודיעה כי המנהיג שלה קובע את המדיניות הפוליטית, הן "לטווח קצר ולטווח ארוך". שלא כמו הפיכות קודמות, לא הייתה כל הבטחה לחזור במהרה לשלטון אזרחי. ב-26 במאי, ה-NCPO, כינס מסיבת עיתונאים במהלכה עיתונאי שאל את גנרל פריות האם הוא יהפוך לראש הממשלה החדש. פריות לא דחה זאת וענה, "זה כבר בתוכנית." עיתונאי נוסף, מ" בנגקוק פוסט", שאל מתי הבחירות יתקיימו. פריות השיב, "[בחירות] תלוי במצב. אין תאריך. זה מספיק", לאחר מכן עזב את חדר הישיבות. למחרת, שני העיתונאים זומנו על ידי ה-NCPO בעילה של "שאילת שאלות המפחיתות את אמון הציבור בשליט". דובר של NCPO אמר כי עקרונות דמוקרטיים נורמליים לא יכולים להיות מיושמים בשלב הזה. ה-NCPO הוציאה צו המעניק לה כוח רב. ה-NCPO הקימה גם גוף מחוקקים לאומי, אשר על ידי אנשי צבא, ואשר בחר בהמשך בגנרל פריות פה אחד כראש הממשלה החדש של המדינה. יש שהאמינו כי הבחירות נדחות עקב בעיות בסדר הירושה של כס המלוכה של תאילנד."מותו [של המלך] יזעזע את תאילנד כמו ששום דבר אחר בהיסטוריה המודרנית עשה, והצבא רוצה להיות בשליטה כאשר זה יקרה. זה עד כדי כך פשוט." ב-24 במאי 2014, ה-NCPO טענו כי מלך תאילנד ראמה התשיעי, מודע להפיכה, אך לא פירטו את תגובתו. עם זאת, ב-25 במאי מינה המלך באופן רשמי את גנרל פריות לעמוד בראש ניהול המדינה. בתאילנד יש כבוד רב למלוכה וההכרה של המלך בהפיכה נתנה לגיטימציה למהלך. במסיבת עיתונאים ב-23 במאי 2014, ה-NCPO הצהירו כי אחת מהמשימות שלהם היא להתייחס "בחומרה" עם מקרים של פגיעה במלכות בתאילנד וניתנה הוראה לגורמי הממשל לתמוך במשימה. ב-25 במאי 2014, ה-NCPO אישר לבתי המשפט הצבאיים לשפוט בכל המקרים הנוגעים לפגיעה במלכות, הסתה, ביטחון לאומי והפרה של פקודות ה-NCPO. באותו יום, ה-NCPO חיפשו במקום מגוריו של Somyot Prueksakasemsuk, עורך מגזין שנידון ב-2013 ל-11 שנים בכלא בגין עבירה על פי חוק הפגיעה במלכות. ה-NCPO עצרו את אשתו, שקיימה תעמולה למען אסירים פוליטיים, ובנו, סטודנט שנה רביעית למשפטים. מבקרים אחרים של חוק הפגיעה במלכות נעצרו גם כן. הודעה על חוקת ביניים נמסרה ב-22 ביולי 2014, דבר אשר סלל את הדרך להקמת בית מחוקקים לאומי, ממשלה זמנית ומועצת רפורמות. במקור אישור טיוטת חוקת ביניים דרשה אישור של האזרחים באמצעות משאל עם ארצי, בטרם הגשתה לחתימת המלך לאישור. הדרישה לא אושרה על ידי ה-NCPO והיא נמחקה. Wissanu Krea-ngam, מרצה למשפטים באוניברסיטה ומי שניסח את חוקת הביניים, הסביר כי הדרישה נמחקה כדי "למנוע תהליך ארוך". מפגיני PDRC רבים בירכו על ההכרזה על ההפיכה בהפגנות שקיימו. חיילים השתלטו על הפגנות של תומכי הממשלה וירו באוויר כדי לפזר את המפגינים. הצבא סיפק 70 כלי רכב צבאיים על מנת להסיע את המפגינים משני הצדדים לבתיהם. למרות האיסור על התכנסויות פוליטיות של יותר מחמישה בני אדם, המפגינים, כולל סטודנטים, צעדו אל האנדרטה לדמוקרטיה ב-23 במאי 2014 לבטא את הכעס שלהם על ההפיכה. עם זאת, הצבא עצר אותם מלהגיע האנדרטה, בטענה של חשש מאלימות ועימותים. באותו היום התקיימו הפגנות נוספות מחוץ למרכז לאומנות ותרבות בבנגקוק על ידי עיתונאיים עצמאיים, אמנים ופעילים חברתיים. חיילים שהגיעו למקום עכבו את המפגינים. ב-24 במאי קבוצת מפגינים קיימה הפגנה נגד ההפיכה מחוץ לבית קולנוע בבנגקוק כאשר מולם ניצבים חיילים עם ציוד לפיזור הפגנות. באותו הערב קבוצה נוספת של מעל 1,000 מפגינים צעדה אנדרטת הניצחון. הצבא ניסה לעצור אותם, מספר מפגינים נעצרו ושוחררו בשלב מאוחר יותר. ב-25 במאי קבוצת מפגינים הפגינה מול סניף מקדונלד'ס בלב בנגקוק. חיילים שהגיעו סגרו את האזור. הפגנות התקיימו גם מחוץ לבנגקוק. במחוז צ'יאנג מאי קבוצות מפגינים קיימו פעילות נגד ההפיכה במשך ימים, כולל צעידה לחומת העיר העתיקה וקיום טקס הדלקת נרות במחאה על פעילות הצבא. חלקם נעצרו על ידי הצבא ב-24 במאי. חלק מהמפגינים נגד ההפיכה התייצבו בפני בתי משפט צבאיים אזוריים והם נעצרו ללא הגבלת זמן ומבלי שהוגש נגדם כתב אישום. פעילות נגד ההפיכה התקיימה גם ברשתות החברתיות התאילנדיות כגון פייסבוק, טוויטר ו-LINE, וזאת על אף שהצבא הזהיר שיחסום את הרשתות החברתיות אם יתפרסם בהן מידע אשר יכול להשפיע על ההפיכה. הכתבת Pornthip Mongyai פוטרה מסוכנות החדשות בה עבדה אחרי שהצטלמה ליד שורת חיילים, כשהיא עונדת סרט "עיתונאי" לזרועה ועל שפתייה נייר דבק בצורת X. התמונה הפכה לוויראלית באינטרנט. בתגובה לפעילות נגד ההפיכה ברשתות הורה ה-NCPO למשרד המידע וטכנולוגיית התקשורת לחסום "מפעם לפעם" את פייסבוק בתאילנד החל מ-28 במאי 2014. פייסבוק נחסמה לשעה בכל המדינה. ב-24 במאי מסר המשרד כי מעל 100 אתרים נחסמו מתוקף המשטר הצבאי. משתמשים אשר פעלו ברשתות החברתיות וקראו להפגין הוזהרו כי הם יואשמו בהמרדה. הצבא אמר גם כי נתינת "לייק" בפייסבוק לעמוד המתנגד להפיכה עלולה להוות עבירה פלילית. ב-25 במאי 2014, התקיימה הפגנת תמיכה בהפיכה באנדרטת הדמוקרטיה. המפגינים דרשו שה-NCPO יבצעו רפורמות לפני קיום הבחירות הכלליות. למחרת קבוצת בכירים ממשרד החוץ קיימו הפגנה דומה. ב-25 במאי 2014, אמר מנהיג המפלגה הדמוקרטית, אבהיסיט וג'ג'יווה, כי הוא מצטער שלא הצליח להגן על הדמוקרטיה. ארצות הברית השעתה סיוע צבאי בסך 3.5 מיליון דולר לתאילנד, וביטלה שותפויות צבאיות, כולל ביקורים ותרגילים משותפים. היא גם המליצה לתיירים לבטל את נסיעתם ולדחות ביקורים של אנשי ממשל שאינם דחופים. חלק ממעברי הגבול בין תאילנד למדינות השכנות נסגרו בעקבות ההפיכה. משרד התיירות והספורט פרסם הצהרה ב-27 במאי ממנה עולה כי ישנה ירידה של 20% בתיירות הנכנסת. הופעתה של טיילור סוויפט שתוכננה ב-9 ביוני 2014 בבנגקוק בוטלה, וכך גם אירועים נוספים. לאחר שה-NCPO הצהירו ב-11 ביוני 2014 כי הם יטפלו בבעיית העובדים הלא חוקיים בתאילנד ואמרו "אנחנו רואים בעובדים לא חוקיים איום", קבוצה גדולה מאוד של מהגרים זרים עזבה את המדינה. ארגון ההגירה הבינלאומי הביע דאגה מהמהלך. ה-BBC דיווח כי יותר מ-180,000 קמבודיים עזבו את המדינה לאחר ההפיכה. מדיה וקבצים בנושא ההפיכה בתאילנד בוויקישיתוף ההפיכה בתאילנד, ברשת החברתית פייסבוק Taylor, Adam; Kaphle, Anup (22 May 2014). คสช. ประกาศให้อำนาจนายกฯ เป็นของประยุทธ์ - เลิก รธน. 50 เว้นหมวด 2 วุฒิฯ-ศาล ทำหน้าที่ต่อ [NPOMC announces the prime minister powers belong to Prayuth, repeals 2007 charter, except chapter 2 - senate and courts remain in office]. "Military dominates new Thailand legislature". "Prayuth elected as 29th PM". "Why is Thailand under military rule?" "Death toll in Thai anti-gov't protests reaches four, dozens injured". "Constitutional Court nullifies Feb 2 election". "Yingluck, 9 ministers removed from office". อวสาน "ยิ่งลักษณ์"พ่วง รมต. "Yingluck removed, Niwatthamrong acting PM". Pakorn Nilprapunt (16 October 2006). "Thailand's army declares martial law, says not a coup". ผบ.ทบ. ลงนามประกาศกฎอัยการศึกทั่วประเทศ มีผลวันนี้ 03.00 น. "Orders 1, 2: Army takes over Capo". กองทัพบกประกาศยุบ ศอ. เอพีเผย ยอดเซลฟีกับสถานการ์ณประกาศกฎอัยการศึกในกรุงเทพฯ พุ่ง. เช็คเส้นทางรอบกรุงวันประกาศกฏอัยการศึก [Lets check the roads in Bangkok on this martial law day]. ทหารเข้าคุมทำเนียบฯ ห้าม กปปส. ทหารพรึ่บคุมสื่อ [Military officers occupy media headquarters]. ทหารคุมทีวีช่อง 11 เชียงใหม่ [Military controls TV 11 in Chiang Mai]. กอ.รส. ออกคำสั่งที่ 6 ระงับทีวีดาวเทียม 11 ช่องออนแอร์ [POMC issues sixth order, shutting down eleven TV stations]. กอ.รส. ออกคำสั่งที่ 1 [POMC issues first order]. กอ.รส. ออกคำสั่งที่ 3 ห้ามสื่อข่าวกระทบการรักษาความสงบ [POMC issues third order, banning info likely to affect peacekeeping missions]. กอ. กอ. "Thailand army declares martial law". 'ประยุทธ์-เหล่าทัพ'แถลง'ควบคุมอำนาจรัฐ' [Prayuth and military chiefs are controlling state powers]. "Thai military says it's taken over the country in a coup". นิวัฒน์ธำรงเผ่นก่อนถูกยึดอำนาจ [Niwatthamrong fled before coup launched]. Council of State of Thailand (2007). Paula Hancocks, Michael Pearson (2014-05-22). เผยเบื้องหลังระทึกยึดอำนาจ [Background of coup during the meeting]. "ศิริโชค" อ้าง "วราเทพ" บอก ปชป. ผบ. "Military 'takes control' in Thailand". คสช. คสช. คสช. "Coup leader to act as PM pending new premier appointment". 'คสช.' ประกาศ ฉ. 22 จัดส่วนงาน-กำหนดหน้าที่ความรับผิดชอบ [NCPO announcement 22: arrangement of administrative agencies and determination of duties and responsibilities]. "Prayuth divides administration responsibilities". "Senate dissolved, police chief sacked". รวมประกาศ-คำสั่งคณะรักษาความสงบแห่งชาติ [A collection of NCPO announcements and orders]. นิวัฒน์ธำรงล่องหนหลัง คสช. คสช. สั่ง 18 อดีต รมต. ทูตสหรัฐฯ ยันข่าวลือนิวัฒน์ธำรงตั้งรัฐบาลพลัดถิ่น [US ambassador confirmed, Niwatthamrong's plan to set up a government in exile is false]. "Chalerm arrested, report". คสช. "Shinawatras, Chalerm summoned by junta". 'นิวัฒน์ธำรง-สมชาย-ปู' เข้ารายงานตัวแล้ว [Niwatthamrong, Somchai, Pu report to the military]. Wassana Nanuam (2014-05-23). "Thailand's coup leaders detain former PM Yingluck". "Yingluck goes home from barracks". "NCPO summons over 100 prominent figures of rival sides". "Yingluck reports to the generals". Aekarach Sattaburuth (2014-05-23). "'Catch me if you can,' Sombat tells coup makers". "คุมยิ่งลักษณ์ไปค่ายอดิศร สระบุรี" [Yingluck taken to Adison Camp, Saraburi]. "Junta continues Thaksin purge". "Thai police arrest 'taunting' anti-coup activist". บก. ลายจุดเจอคดีหนักโทษสูงถึง 7 ปี คาดโทษให้ที่พักพิง บก. ลายจุดมีโทษ 2 ปี [Dotty Editor faces serious charges punishable by seven years in jail, those providing residences to him will be given two years in prison]. คสช. เชิญทูตานุทูต-ผู้แทนองค์การระหว่างประเทศ ฟังคำชี้แจง 16.00 น. "ทูตเยอรมันทวีตระบุไม่ไปพบ คสช. "Chaturon arrested at FCCT". "Chaturon to be tried in military court". "Chaturon to be tried in Court Martial: Winthai". "Former Minister Chaturon faces computer crime charges". ศูนย์ทนายความเพื่อสิทธิมนุษยชน เรียกร้องปล่อยตัว 'กริชสุดา คุณะเสน' ทันที ชี้คุมตัวเกิน กม. "Schools out Friday to Sunday". คสช. ประกาศกฎอัยการศึกทั่วราชอาณาจักร-เคอร์ฟิวห้ามออกนอกบ้าน 4 ทุ่มถึงตี 5 [NCPO imposed martial law and curfew nationwide, people must be indoors from 22:00 to 05:00 hrs]. "Junta changes curfew time to midnight - 4 am". "Thai junta lifts nationwide curfew". แถลงฉบับ 4 ให้สถานีวิทยุ-โทรทัศน์ถ่ายทอดรายการจากโทรทัศน์กองทัพบก [Fourth order: all TV and radio stations to broadcast RTA programs only]. "ไทยพีบีเอส" ยุติออกอากาศออนไลน์ - ทหารคุมตัว "วันชัย ตัน" รอง ผอ. ไทยพีบีเอสออกอากาศผ่านยูทูบ [Thai PBS live broadcasts its program on YouTube]. ไทยพีบีเอสออกอากาศผ่านยูทูบ [Thai PBS live on YouTube]. "TBPS News programme director taken away by military after airing news on Youtube". "Coup makers to allow Channels 3, 5, 7, 9 and NBT to resume broadcast Friday afternoon". "Five TV stations to resume broadcasts". "All 24 digital TV stations, True Visions, some satellite TVs allowed to resume broadcast". "Media organisations urge junta to lift coup orders that restrict press freedom". "Junta summons TV operators, TV network operators". "Prayuth assigns duties, pledges to pay farmers". "Thailand coup: Thai army detains former PM Yingluck a day after coup". "Reform, lawmaking bodies in pipeline". 2014-05-23. ทำไมถนนเลียบแม่น้ำเจ้าพระยาจึงเป็นโครงการเร่งด่วนของ คสช. ประยุทธ์แจง หน. "Transcript of coup maker Gen Prayuth's statement after royal endorsement, including Q&A w/ reporters". หัวหน้า คสช. "Thailand coup: Protests continue despite army warning". Lindsay Murdoch (2014-04-25). Lohman, Walter (2015-10-02). "All crimes involved lese majeste, sedition subjected to Military Court: Thai Coup makers". "Army searches Somyot's house, detains Somyot's wife and son". "Outspoken journalist Pravit Rojanaphruk turned himself in to coup makers". "King has endorsed interim charter, says Prayuth". คสช. ""วิษณุ" ตอบ "ประวิตร" เรื่องอำนาจ หน. คสช. ตาม ม. 44 "จะว่าเรา Retro ก็แล้วแต่"" [About NCPO leader's power under section 44, Wisanu replied to Pravit: "I don't care if anybody says it's a retrograde step"]. กปปส. "All protesters dispersed by soldiers; PDRC jubilant". Campbell, Charlie. Lefevre, Amy Sawitta. Ashayagachat, Achara. "Activists rally against coup in Bangkok".